**ΠΡΟΣΚΛΗΣΗ ΑΝΟΙΧΤΗΣ ΔΙΑΒΟΥΛΕΥΣΗΣ**

**των Δήμων-Εταίρων της Π.Ε. ΒΟΡΕΙΟΥ ΤΟΜΕΑ ΑΘΗΝΩΝ για την συγκρότηση**

**του «Μητροπολιτικού Επιχειρηματικού και Αναπτυξιακού Πυρήνα» (ΜΕΑΠ) της Αττικής**

**με αξιοποίηση του «εργαλείου» της**

**«Ολοκληρωμένης Χωρικής Επένδυσης Βιώσιμης Αστικής Ανάπτυξης»**

**στο πλαίσιο της Πρόσκλησης ΑΤΤ050 του Ε.Π. ΑΤΤΙΚΗ 2014-2020**

Οι **Δήμοι – Εταίροι** της Π.Ε. Βόρειου Τομέα Αθηνών *(με αλφαβητική σειρά)*:

1. Δήμος Αγίας Παρασκευής
2. Δήμος Αμαρουσίου
3. Δήμος Ηρακλείου
4. Δήμος Κηφισιάς
5. Δήμος Λυκόβρυσης - Πεύκης
6. Δήμος Μεταμόρφωσης
7. Δήμος Παπάγου - Χολαργού
8. Δήμος Πεντέλης
9. Δήμος Φιλοθέης - Ψυχικού

**συγκροτώντας την «Εταιρική Σχέση της Π.Ε. του Βόρειου Τομέα Αθηνών**

**καλούν:**

* Κοινωνικούς και Επαγγελματικούς Εταίρους που είτε έχουν έδρα στο Βόρειο Τομέα Αθηνών είτε δραστηριοποιούνται σε αυτόν,
* Ερευνητικούς, Κοινωνικούς, Εκπαιδευτικούς και άλλους Κοινωνικούς Φορείς που ομοίως έχουν έδρα στο Βόρειο Τομέα Αθηνών ή δραστηριοποιούνται σε αυτόν,
* Υπηρεσίες και Φορείς του Δημόσιου και του ευρύτερου Δημόσιου Τομέα που έχουν έδρα στο Βόρειο Τομέα Αθηνών,
* Λοιπούς Φορείς, Συλλόγους, Κοινωνικά Δίκτυα και αντίστοιχες συλλογικότητες, δίκτυα και πρωτοβουλίες που έχουν έδρα στο Βόρειο Τομέα Αθηνών,
* Φυσικά πρόσωπα (Πολίτες, Ερευνητές, Επαγγελματίες με ειδικά ενδιαφέροντα που σχετίζονται με το αντικείμενο και τις δραστηριότητες του «ΜΕΑΠ»,
* Μεμονωμένες Επιχειρήσεις ή δικτυώσεις και συνεργατικά σχήματα αυτών,

να συμμετάσχουν στην «**ανοιχτή διαδικασία» φυσικής και ηλεκτρονικής διαβούλευσης** η οποία **αποσκοπεί:**

* αφενός, στην υποστήριξη της διαδικασίας οριστικοποίησης του στρατηγικού πλαισίου και επεξεργασίας ιδεών και προτάσεων επί του Σχεδίου **«Ολοκληρωμένης Χωρικής Επένδυσης Βιώσιμης Αστικής Ανάπτυξης» (ΟΧΕ/ΒΑΑ),** το οποίο θα προετοιμασθεί σύμφωνα με τους όρους, τις προϋποθέσεις, τις κατευθύνσεις και το χρονοδιάγραμμα της Πρόσκλησης ΑΤΤ050 της ΕΥΔ του ΠΕΠ Αττικής 2014-2020, καθώς και τον «Οδηγό Εφαρμογής» και,
* αφετέρου, στη διαδικασία συγκρότησης της **«Εταιρικής Σχέσης»** του Βόρειου Τομέα Αθηνών, η οποία σε μόνιμη μορφή θα υποστηρίξει με τη μορφή «Μηχανισμού Διακυβέρνησης» μετά την έγκριση της ΟΧΕ/ΒΑΑ την εξειδίκευση, την παρακολούθηση της υλοποίησης και την αξιολόγηση των αποτελεσμάτων της ΟΧΕ/ΒΑΑ. Προτείνεται να αξιοποιηθούν σχετικά εργαλεία δικτύωσης (networking) και «κοινωνικών συνεργατικών μηχανισμών» (socialclustering).

**Η διαβούλευση απαντά σε συγκεκριμένα ζητήματα που τίθενται στην αναλυτική Πρόσκληση και στο Τεχνικό Υποστηρικτικό Κείμενο που έχουν αναρτηθεί στις ιστοσελίδες των Εταίρων, υλοποιείται ηλεκτρονικά με τη δομημένη αποστολή «Ειδικού Εντύπου ΟΧΕ/ΒΑΑ» σύμφωνα με τις οδηγίες και τις παραπομπές που ακολουθούν, ενώ προβλέπονται τεχνικές συναντήσεις «Θεματικών Ομάδων», ο προγραμματισμός των οποίων θα ανακοινώνεται ηλεκτρονικά, τόσο μέσω των ιστοσελίδων των Δήμων-Εταίρων, όσο και στα Μέσα Κοινωνικής Δικτύωσης.**

Η **διαβούλευση έχει ημερομηνία έναρξης την 17/3/2017 και καταληκτική ημερομηνία την Κυριακή 9/04/2017. Τ**ο **«Ειδικό Έντυπο ΟΧΕ/ΒΑΑ»** διαβούλευσης θα αποστέλλεται στο εξής e-mail: Oxe-bta@maroussi.gr έως την ανωτέρω ημερομηνία.

Επιπλέον, οι ενδιαφερόμενοι μπορούν να ενημερώνονται σχετικά με:

* το πλαίσιο της χωρικής ανάπτυξης της Αττικής, των απαιτήσεων της Πρόσκλησης και των ειδικότερων κατευθύνσεων του «Οδηγού» που την συνοδεύει,
* τις φυσικές συναντήσεις (ημερίδες, εργαστήρια κ.λπ.),
* την ηλεκτρονική ανταλλαγή απόψεων με αξιοποίηση των Μέσων Κοινωνικής Δικτύωσης
* την Υποβολή προτάσεων, τις απαντήσεις στα κύρια ερωτήματα, κ.λπ.

στις παρακάτω ιστοσελίδες:

|  |  |  |  |
| --- | --- | --- | --- |
| **Δήμοι-Εταίροι** | **Ιστοσελίδα με ανακοινώσεις, υλικό, φόρμες κ.λπ.** | **Αρμόδιος Επικοινωνίας** | **Στοιχεία Επικοινωνίας** |
| «Αστική Αρχή» |  | Δημήτρης Αμίτσης, τηλ. ..  [amidim@maroussi.gr](mailto:amidim@maroussi.gr) | [Oxe-bta@](mailto:Oxe-bta@gmail.com)maroussi.gr |
| Δήμος Αγίας Παρασκευής |  |  |  |
| Δήμος Αμαρουσίου | www.maroussi.gr | Δημήτρης Αμίτσης, τηλ. ..  [amidim@maroussi.gr](mailto:amidim@maroussi.gr) |  |
| Δήμος Ηρακλείου |  |  |  |
| Δήμος Κηφισιάς |  |  |  |
| Δήμος Λυκόβρυσης - Πεύκης |  |  |  |
| Δήμος Μεταμόρφωσης |  |  |  |
| Δήμος Παπάγου - Χολαργού |  |  |  |
| Δήμος Πεντέλης |  |  |  |
| Δήμος Φιλοθέης - Ψυχικού |  |  |  |